ΣΕΙΡΑ ΜΙΑΣ ΣΕΖΟΝ ΤΟΥ NETFLIX
Θα σας πω κάτι.
Στο μπέιζμπολ συνηθίζουν να λένε "Παίξε το παιχνίδι σωστά".
Το λένε οι προπονητές στους παίκτες, από νήπια μέχρι πρωταθλητές.
Είναι κάτι που ο Ρομέρ Μπίρντεν,
ένας από τους καλύτερους πίτσερ του κόσμου τη δεκαετία του 1930,
το γνώριζε πολύ καλά.
Για να πραγματοποιήσει τα όνειρά του να παίξει στους Αθλέτικς της Φιλαδέλφειας,
έπρεπε να παίξει το παιχνίδι σωστά.
Αλλά τι ακριβώς σημαίνει αυτό;
Τελικά, αυτός ο κορυφαίος παίκτης του μπέιζμπολ απέδειξε
ότι αυτό που είσαι στο ξεκίνημα δεν είναι πάντοτε αυτό που γίνεσαι.
ΕΓΧΡΩΜΟΙ ΣΤΑ ΠΙΣΩ ΚΑΘΙΣΜΑΤΑ
Όταν ήμουν παιδί, μου άρεσε πολύ να παίζω μπέιζμπολ.
Πολλοί πιστεύουν ότι σε αυτό ήμουν καλύτερος.
Μάλλον έχουν δίκιο.
Β' ΛΥΚΕΙΟΥ, ΑΝΟΙΞΗ
Και γιατί ο Κόλιν Κάπερνικ, κουόρτερμπακ στο NFL,
δεν έγινε ο Κόλιν Κάπερνικ, πίτσερ στο πρωτάθλημα μπέιζμπολ;
Όταν ήμουν στο λύκειο, συνεχώς αρρώσταινα.
Κρυολόγημα, γρίπη. Αν κυκλοφορούσε, σίγουρα θα κολλούσα.
Αλλά ποτέ δεν ένιωσα τόσο άρρωστος όσο στο τέλος της Β' λυκείου.
Τελευταίο παιχνίδι της σεζόν.
Παίζουμε!
Τέλος της έβδομης περιόδου.
Δύο στράικ!
-Βλέπεις αυτό που βλέπω; -Όλοι το βλέπουν.
Πάμε, Κόλιν!
Κάθε βήξιμο έβαζε φωτιά στα πνευμόνια μου.
Κάθε ανάσα κάρφωνε μαχαίρια στο στήθος μου.
Και το πλήθος…
Θα μπορούσα να πω ψέματα ότι δεν τους άκουγα,
αλλά τους άκουγα.
Τίποτα! Ο μικρός δεν αξίζει τίποτα.
Πάμε!
Την κάθε τους λέξη.
Μην αφήσεις τον μικρό να σε βγάλει, Τζόνι!
Έλα!
Έτσι μπράβο!
Έλα!
Μπράβο, Κόλιν! Καμία απόκρουση!
-Τι; -Κοίτα το σκορ στον πίνακα!
Δεν χτύπησαν καμιά ρίψη σου!
Είσαι το μέλλον του μπέιζμπολ!
Καλός θόρυβος, κακός θόρυβος.
Τελικά, δεν πρέπει να τον αφήσεις να σε επηρεάσει.
Αφυδατώθηκες επειδή έχεις πνευμονία.
Πώς διάβολο έκανες τέτοιες ρίψεις στο Λος Μπάνιος με τόσο πυρετό;
Οι τουαλέτες…
είναι οι μεγαλύτεροι αντίπαλοι.
Δεν θα απογοήτευα την ομάδα μου.
Θα το κάνεις και στο πρωτάθλημα αυτό;
Ή πίτσερ θα είμαι ή θα δίνω πάσες για τάτσνταουν.
Δεν έχω αποφασίσει.
Ως γιατρός σου, θα συνιστούσα να μείνεις στο μπέιζμπολ.
Μη γίνει πουρές ο εγκέφαλός σου απ' τα χτυπήματα.
Αν καταφέρουν να με μαρκάρουν, γιατρέ.
Έξυπνος, αθλητής, με αυτοπεποίθηση. Συνέχεια θα χτυπά το τηλέφωνο.
Συνέχεια χτυπούσε το τηλέφωνο.
Αλλά δεν ήταν τα τηλεφωνήματα που θα ήθελα.
Εμπρός;
Λυπάμαι, προπονητή, δεν είναι καλά. Πάρε κάποια άλλη στιγμή.
Αύριο είναι εντάξει.
Εντάξει.
Εντάξει. Γεια.
Τελευταία φορά που απαντάω. Δική σου δουλειά είναι.
Όχι και τόσο ευχάριστο, έτσι;
Μην ανησυχείς.
-Τελειώνει το πεντάλεπτο διάλειμμά μου. -Έτσι είπες πριν από πέντε λεπτά.
Βγήκαν τα φαβορί για το κύπελλο Χάισμαν.
Είναι ο Μπους, ο Λάιναρτ κι αυτός απ' το Τέξας, ο Βινς Γιανγκ.
Όλο και καλύτερα.
Ξεχωρίζουν όσοι είναι καλοί σε όλα.
Τότε ο Πάρκερ πρέπει να σε βάλει να τρέχεις περισσότερο.
Πώς θα δουν τα κολέγια τι αξίζεις αν δεν σ' αφήνει;
Λέει ότι πρέπει να πάρω βάρος.
Ίσως πρέπει να δανειστώ τον μεταβολισμό σου.
Τα παΐδια μου.
Καλό, εξυπνάκια.
Να δανειστείς και τις υποτροφίες μου λόγω φούτμπολ.
Μπα. Εντάξει είμαι.
Σε λίγο θα έχω δική μου.
Εντάξει, το πιάνω.
Εδώ Κάπερνικ, αγαπάμε τους φαντάρους.
Έτσι, Κόλιν, ωραία.
Μετά απ' αυτό το ματς, ήμουν άρχοντας στο σχολείο.
Κόλιν. Μπράβο για τις ρίψεις.
Άκουσα ότι σου δίνουν ένα εκατομμύριο οι Γιάνκις.
-Ναι, ισχύει; -Κάντε άκρη. Αφήστε τον ήσυχο.
Δεν θα σταματήσει ποτέ.
Ώσπου να αποφασίσεις.
Μετά θα ζητιανεύουν λεφτά και εισιτήρια.
Ίσως χάσεις την παρθενιά σου πια.
Δεν σου είπε η μάνα σου;
Θα υπογράψεις για τον μπαμπά μου;
Εννοείται. Εξαρτάται τι προσφέρεις.
Δεχόμαστε μετρητά και μετρητά.
Αν και το μόνο που σκεφτόμουν ήταν μια υποτροφία λόγω φούτμπολ…
Πες του ότι εκτιμώ την υποστήριξη.
…αφέθηκα να απολαύσω λιγάκι τη λατρεία.
Ξέχασα να σου πω. Ο προπονητής Σοτ σε έψαχνε.
Και πότε δεν με ψάχνει;
Λοιπόν, τι κάνουμε απόψε;
Μάλλον θα πάω στου Γουόλκοτ αργότερα, αλλά έχω κάτι δουλίτσες πρώτα.
Μέσα. Τι δουλίτσες;
Δεν είσαι έτοιμος για παρέα με μεγάλους.
-Θα σε σκοτώσουν οι γονείς σου. -Δεν είμαι μεγάλος;
Είσαι μεγάλο φυτό με τον υψηλότερο μέσο όρο.
Άντε, πήγαινε στο μάθημα. Μην αργήσεις.
-Δεν θα έρθεις; -Σε λιγάκι.
Ο μπάφος που έχω δεν καπνίζεται μόνος του.
Κράτα σημειώσεις για μένα.
Πλατύ χαμόγελο. Σαν να πήρες το παγκόσμιο πρωτάθλημα.
Όλοι περίμεναν να μάθουν την απόφασή μου για το μπέιζμπολ.
Πραγματικά όλοι.
Και γινόταν εκνευριστικό.
Όσα είπαμε σήμερα θα μπουν στο διαγώνισμα.
Θέλω να κρατάτε όλοι σημειώσεις.
Αν έχετε απορίες, ρωτήστε τώρα.
Είμαστε στη σελίδα 424, κεφάλαιο 6.
Εμπρός;
Ναι. Θα του το πω.
Κόλιν; Ο προπονητής Σοτ θέλει να σε δει.
-Για ποιο λόγο; -Δεν ξέρω. Λοιπόν…
Προκειμένου να πάρω μια απόφαση για τη δική μου ζωή,
πολλοί ήθελαν να κάνω ένα πράγμα
και να μου πουν τι πραγματικά μετράει.
Τι μετράει για εκείνους.
Θέλατε να με δείτε;
Όταν σου λέω να ρίξεις, περιμένω να ρίξεις.
Αν κάνεις τέτοια σε πρωτάθλημα, την έβαψες.
Μάλιστα.
Περίμενε.
Έχω καλά νέα. Πολύ καλά, μάλιστα.
Έχεις πρόσκληση για τους αγώνες Area Code.
Τα καταφέραμε. Συγχαρητήρια, παιδί μου.
Μπράβο. Καλό.
"Καλό";
Σε προσκαλούν στους πιο ζηλευτούς λυκειακούς αγώνες μπέιζμπολ,
κι εσύ λες μόνο "καλό";
Κόλιν, ξέρεις πόσο σκληρά δούλεψα για χάρη σου;
Μιλούσα σε προπονητές, κυνηγούς ταλέντων μέρα νύχτα, σου έπλεκα το εγκώμιο.
Ξέρετε…
Δεν θέλω να νομίσετε ότι δεν το εκτιμώ
ή ότι δεν αναγνωρίζω τι κάνατε, αλλά, ξέρετε…
Θέλω να κρατήσω ανοιχτή την πόρτα στο φούτμπολ.
Αν το άφηνες κι εστίαζες στο μπέιζμπολ,
θα γινόσουν ο επόμενος Ντόντρελ Γουίλις.
Κι αν αφήσω το μπέιζμπολ;
Αν το αφήσεις, αφήνεις το μέλλον σου.
Σου έρχονται διαρκώς υποτροφίες για μπέιζμπολ.
Δεν σου ήρθε ούτε μία για φούτμπολ.
Μηδέν. Τίποτα. Κενό.
Όχι ακόμα.
Αλλά θα έρθει. Σύντομα.
Ναι; Κι αν δεν έρθει;
Όλοι νόμιζαν ότι επειδή δεν είχα προσφορές για φούτμπολ,
έπρεπε να δεχτώ τις προσφορές του μπέιζμπολ και να αρκεστώ σ' αυτό.
Γεια, μαμά.
Τρώμε σε 20 λεπτά.
Γεια, μπαμπά. Πήρε κανένας προπονητής;
Σοβαρά μιλάς;
Για φούτμπολ.
Όχι ακόμα.
Κάνε υπομονή.
Συνέχισε την προσπάθεια.
Δεν ήμουν έτοιμος να αφήσω το όνειρό μου.
Αυτό κάνω.
Ακόμη κι αν άλλοι ήταν.
Είμαι και ο καλύτερος παίκτης στην ομάδα και ο πιο όμορφος.
ΚΑΛΟΚΑΙΡΙ
Τα κορίτσια στο Πίτμαν κάνουν ουρά.
Ξέρουν ότι θα γίνω σούπερ σταρ.
Θυμήσου για ποιον έρχονται οι προπονητές.
Κόλιν, κανόνισε να μου ρίξεις την μπάλα.
Γιατί; Για να σου πέσει;
-"Για να σου πέσει;" -Πώς πάει η προπόνηση;
Καλά. Ξέρεις, κάνω ό,τι μπορώ.
Ακόμα νομίζουν ότι θέλω να παίξω μπέιζμπολ.
Δεν θέλεις;
Ξέρεις πόσα θα βγάλεις στις μεγάλες ομάδες;
Θα πάρεις καλές ζάντες, να ξεφορτωθείς αυτές τις παλιατζούρες.
Θα το θυμάμαι όταν μου ζητήσεις να σε πάω κάπου.
Ευτυχώς, σήμερα δεν χρειάζεται. Τζόρνταν, έτοιμος να φύγουμε;
Ναι. Την ίδια ώρα την άλλη βδομάδα;
Θα σας ειδοποιήσω. Ίσως είμαι σε προπόνηση.
-Φούτμπολ ή μπέιζμπολ; -Δεν ξέρω ακόμη.
Τρελό που είσαι καλός στο φούτμπολ.
Δεν είναι καν το καλύτερό σου.
-Άκου. -Έλα.
Να έρθω σπίτι σου; Δεν θέλω να πάω σπίτι μου ακόμα.
-Μπα. -Μπα;
Περιμένω τον Μαξ και τον Σι Τζέι.
-Καλά, εντάξει. -Δεν αντέχεις χωρίς εμένα;
Τα λέμε αργότερα. Θα σε πάρω.
Όλοι ήθελαν να παίξω μπέιζμπολ.
ΚΟΡΥΦΑΙΕΣ 25 ΒΑΘΜΟΛΟΓΙΕΣ ΦΟΥΤΜΠΟΛ ΛΥΚΕΙΟΥ
Όλα τα σχολεία με ήθελαν.
Οι προσφορές ήταν εκεί, αλλά η καρδιά μου δεν ήταν.
Ήταν στο φούτμπολ.
Εκεί που δεν με ήθελε κανείς.
Πάντα υπάρχουν στιγμές που σε ταρακουνάνε.
Μα όταν είδα ότι είχα μόνο δύο αστέρια,
δεν ήμουν έτοιμος να δω πώς με έβλεπε ο κόσμος.
Θα ανοίξω εγώ, μαμά.
Σου έχω μια έκπληξη, αδερφέ.
Δεν σ' αφήνω να τριγυρνάς μ' αυτές τις παλιές ζάντες.
Διάολε. Πού τις βρήκες αυτές;
Τις βούτηξα.
Όχι, πλάκα κάνω. Μου τις έδωσε ο ξάδερφός μου.
Έπεσε ένα δέντρο στο αμάξι του. Είναι γερές.
-Είπε να τις πάρω. -Εντάξει.
-Πόσα να σου δώσω; -Είναι κερασμένες.
Μόνο δίνε μου καμιά πάσα πότε-πότε.
Τελευταία χρονιά, τελευταία ευκαιρία να ρίξω κορίτσια.
Και θέλω εισιτήρια όταν σε πάρουν οι Ρέιντερς.
Οι Ρέιντερς; Τους Πάκερς εννοείς.
Ξέχασα ότι είσαι με τα τυριά.
Θα έδειχναν τέλειες στο αμάξι μου, ναι.
Δεν μπορώ να τις πάρω. Θα φλιπάρουν οι γονείς μου.
Γιατί; Του ξαδέρφου μου είναι.
Φαντάσου τα μούτρα της μάνας μου όταν τις δει.
Μη σκας. Θα βρω κάποιον άλλον που να τις θέλει.
Αλλά θα μου δίνεις πάσες.
Έγινε. Χαλαρά.
Ισχύει στη ζωή και στα σπορ. Μυστήρια πράγματα οι αποφάσεις.
Κάποιες φορές, είσαι σίγουρος ότι πήρες τη σωστή.
Όταν λένε "Παίξε το παιχνίδι σωστά",
τι εννοούν πραγματικά;
Στις αρχές της δεκαετίας του 1930, ο Ρομέρ Μπίρντεν το διαπίστωσε.
Όταν πήγε στη Φιλαδέλφεια, οι Αθλέτικς ανυπομονούσαν να υπογράψει συμβόλαιο.
Θα ήταν ο πρώτος μαύρος παίκτης στις ομάδες του πρωταθλήματος,
χρόνια πριν τον Τζάκι Ρόμπινσον.
Αρκούσε να υπογράψει στη διακεκομμένη γραμμή.
Μόνο ένα πραγματάκι ακόμα έλειπε.
Για να είναι επίσημο το συμβόλαιό του,
για να πραγματοποιήσει τα όνειρά του,
του είπαν ότι έπρεπε να παίζει σαν λευκός.
Πρέπει να δίνεις πάσες σαν λευκός.
Απέρριψε την προσφορά.
Αυτό που έμαθε τότε ο Μπίρντεν είναι κάτι που έμαθα στο λύκειο.
Είναι κάτι που πάντα μας μάθαινε η Αμερική.
Το να παίζεις μπάλα σωστά σημαίνει να παίζεις όπως οι λευκοί.
Και με πολλούς τρόπους, οι κανόνες του παιχνιδιού
αντανακλούν τον κώδικα συμπεριφοράς που προσδοκά η αμερικανική κοινωνία.
Ήμουν στους αγώνες Area Code κι έπρεπε να είμαι ενθουσιασμένος.
Μα σκεφτόμουν μόνο
ότι το μπέιζμπολ έμοιαζε όλο και πιο πολύ σαν εφεδρικό σχέδιο.
Πάρτε αυτόν τον αγώνα, ας πούμε. Ήταν ίδιος με κάθε άλλον.
Μόνο που αυτήν τη φορά, υπήρχε κι άλλος που έμοιαζε σαν εμένα.
Τρία στράικ! Βγήκες!
Γνέψαμε ο ένας στον άλλο, σαν αναγνώριση.
Όχι συναναστροφές στο γήπεδο. Σεβαστείτε το παιχνίδι!
Είτε οι θεατές, είτε οι διαιτητές,
στο μπέιζμπολ πάντα κάτι έμοιαζε λάθος.
Όπως στο μπέιζμπολ, έτσι και η Αμερική εφαρμόζει επιλεκτικά τους κανόνες της.
Άλλοτε σε αφήνουν να εκφράσεις τα δικαιώματά σου, άλλοτε όχι.
Όταν βλέπουν ότι οι κανόνες δεν εφαρμόζονται σε όλους ίσα,
λένε ότι προτίθενται να τους αλλάξουν.
Αλλά το γεγονός ότι οι κανόνες αλλάζουν δεν σημαίνει ότι αλλάζουν και οι καρδιές.
Και τότε τίθεται το ερώτημα:
η καρδιά σου συμφωνεί να παίξει με τους κανόνες τους;
Ας ξεμπερδεύουμε μ' αυτό.
Είμαι προπονητής στο πανεπιστήμιο του Τέξας.
Μπέρκλεϊ.
Πανεπιστήμιο Καλιφόρνιας.
Χάρβαρντ.
-Πανεπιστήμιο Αριζόνας. -Αν έρθεις στο Τέξας, θα σε κάνουμε…
-Σταρ. -Σούπερ σταρ.
Στη Λουιζιάνα θα γίνεις ο επόμενος Ντέιβ Στιούαρτ.
Ο Ντουάιτ Γκούντεν.
-Ο επόμενος… -Ντι Τρέιν, Ντόντρελ Γουίλις.
Ο επόμενος Τζάκι Ρόμπινσον.
Το ήξερες ότι πήγε στο πανεπιστήμιο της Καλιφόρνιας; Ναι.
Σου προσφέρουμε μετά χαράς πλήρη υποτροφία.
Πλήρη υποτροφία.
Όλα πληρωμένα.
Δεν δίνουμε υποτροφίες για μπέιζμπολ, αλλά με τους βαθμούς σου,
δεν θα έχεις πρόβλημα να πάρεις υποτροφία.
Στην Αριζόνα, οι βαθμοί δεν θα σε απασχολήσουν καθόλου.
Ζήτω οι Ντέβιλς.
Τυπικά, δεν επιτρέπεται να σου δώσω πλεονέκτημα, αλλά…
Μην πεις ότι σου το έδωσα.
Να μείνει μεταξύ μας.
Ήρθε.
Σε είδα στους αγώνες Area Code. Έχεις ταλέντο, μικρέ.
Μπορείς να πας στο κολέγιο, να παίζεις τζάμπα.
Να πάρεις κιλά όπως κάθε πρωτοετής, να πατώσεις
και να γυρίσεις στο Τέρλοκ να πουλάς μεταχειρισμένα.
Αλλιώς, μπορείς να γίνεις επαγγελματίας και να είσαι εκατομμυριούχος στα 19 σου.
Ελάτε τώρα, εκατομμυριούχος;
Κυρία Κάπερνικ, ο γιος σας έχει το καλύτερο χέρι
που έχω δει σε τέτοια ηλικία.
Θα είναι απ' τους πρώτους.
Υπάρχουν πολλοί λόγοι για να κάνεις αυτό που θέλουν οι άλλοι.
-Κι αν θέλω να παίζω φούτμπολ; -Και πάλι σε παίρνουμε.
Όταν δεις τι ποσό δίνουμε με την υπογραφή, θα αλλάξεις γνώμη.
Αλλά υπάρχει μόνο ένας λόγος να κάνεις οτιδήποτε.
Δίαιτα κάνεις;
Απλώς δεν πεινάω και τόσο.
Να πάρω εγώ ένα τάκο, τότε;
-Τα λέμε αργότερα. -Όπα, πού πάμε;
Έχω κάτι να κάνω στα γρήγορα. Εντάξει;
-Εσύ μείνε εδώ. -Γιατί με παρατάς συνεχώς;
Πίστεψέ με. Είναι για το καλό σου.
Κι εσύ μου λες για το καλό μου;
Εσύ είσαι ο κολλητός μου.
Δεν το θες αυτό, αδερφέ.
Δεν ξέρω πια τι θέλω.
Τι απέγινε το "Είμαι κουόρτερμπακ"; Αυτό δεν θέλεις;
Είμαστε στα μισά της τελευταίας σεζόν και δεν έχω προσφορές ακόμη.
-Όπα, Κόλιν. -Τι;
Ακούγεσαι σαν κλαψιάρικο μωρό.
Τίποτα σημαντικό στη ζωή δεν είναι εύκολο.
Εντάξει;
-Τα λέμε αργότερα, αδερφέ. -Εντάξει. Κατάλαβα.
Δεν κατάλαβες. Αν είχες καταλάβει, δεν θα ήσουν τόσο θυμωμένος.
ΗΜΕΡΑ ΥΠΟΓΡΑΦΗΣ
Ο Τζέικ δεν έκανε λάθος. Ήξερα ότι κλαιγόμουν.
Ήξερα ότι κανείς δεν καταλάβαινε γιατί δεν διάλεγα την εύκολη λύση.
Μα δεν μπορούσα να ξεχάσω πώς ένιωθα.
Μερικές φορές, νιώθεις όπως νιώθεις και τίποτα δεν σου αλλάζει γνώμη.
Προπονητή, κάτι θα μπορεί να γίνει.
Να δοκιμάσουμε στο Φρέσνο;
Είπαν ότι δεν θέλουν νέο κουόρτερμπακ, αλλά αξίζει μια προσπάθεια.
-Δεν το έμαθες; -Τι;
Πήραν έναν κουόρτερμπακ. Κάποιο παιδί από ένα διετές κολέγιο στον νότο.
Έλα τώρα.
Ξέρω ότι δεν σου αρέσει αυτό,
μα το διετές κολέγιο δεν είναι κακή ιδέα και για σένα.
Τι;
Δεν πάω σε διετές κολέγιο.
Είμαι πρώτης κατηγορίας.
Το ξέρουμε και οι δύο.
Γι' αυτό θέλω να τα δώσεις όλα στο γήπεδο στα πλέι οφ.
Κάνεις μερικά καλά παιχνίδια,
κερδίζεις το τοπικό πρωτάθλημα και μετά…
Ψηλά το κεφάλι, Κόλιν.
Έχεις χρόνο ακόμα.
Άργησες.
Τι κάνουμε εδώ; Έχει κλείσει αυτό.
Ξέρω τη διευθύντρια. Θα το κανόνιζε.
Το Τάκο Μπελ έπρεπε να σερβίρει πρωινό. Θα το έτρωγα.
-Ξαφνιάστηκα που με κάλεσες. -Τι πάει να πει αυτό;
-Είμαστε φίλοι, υποτίθεται. -Είμαστε.
Τότε γιατί με αποφεύγεις συνεχώς;
Σκέφτηκες ότι ίσως σε αποφεύγω επειδή είμαστε φίλοι;
Έλα, μεγάλε. Μην είσαι έτσι.
Έλα να σου δείξω κάτι.
-Είναι… -Ναι, ξεκίνησα μια ψιλοδουλίτσα.
Πουλάω ανταλλακτικά.
-Τα βουτάς, εννοείς. -Πες το κι έτσι.
Και γιατί δεν μ' αφήνεις να έρθω;
Είσαι δυο μέτρα μπόι και μαύρος.
Μόνο ένας στο Τέρλοκ ταιριάζει στην περιγραφή αυτή.
Αν με πιάσουν, ίσως πάω φυλακή.
Μα αν με πιάσουν μαζί σου, θα πυροβολήσουν.
Δεν είναι αστείο.
Μπορείς να γίνεις ξεχωριστός.
Ίσως να μη θες το μπέιζμπολ, αλλά μπορείς να φύγεις από εδώ.
Αυτό είναι το θέμα.
Δεν θέλω αυτό το μέλλον.
Τότε άντε πάρε το μέλλον που θες.
Η ζωή είναι μικρή, μη ζεις όνειρα άλλων.
Διάολε. Αυτό είναι ό,τι πιο σωστό έχεις πει ποτέ σου.
Δεν είναι δικό μου. Το διάβασα στο Playboy μικρός.
Έμαθα πολλά εκείνο το καλοκαίρι.
Το καλοκαίρι πριν την Γ' λυκείου.
Αλλά αυτό που θυμάμαι πιο πολύ
είναι ότι πρέπει να παίζεις σωστά για σένα.
Πήρε ο προπονητής Σοτ να δει αν είσαι έτοιμος για αύριο.
Ρώτησε αν πήρες την απόφασή σου.
Να στείλουμε κι άλλες κασέτες;
Κάποιος πολύ σοφός είπε κάποτε:
"Τα πράγματα πάνε καλύτερα για όσους παίρνουν το καλύτερο από τα πράγματα".
Ξέρουμε ότι είναι δική σου απόφαση.
Και σε στηρίζουμε.
Αλλά τι κακό έχει το μπέιζμπολ;
Δεν είναι φούτμπολ.
Όχι, αλλά είναι ένας τρόπος να έχεις δωρεάν μόρφωση,
να βγάλεις καλά λεφτά.
Με το φούτμπολ, νιώθω ο εαυτός μου. Νιώθω άνετα.
Στο μπέιζμπολ, είμαι επισκέπτης, ξένος.
Δεν ξέρω. Είναι δύσκολο να το εξηγήσω.
Ξέρουμε πόσο πολύ ήθελες να γίνει αυτό.
Αλλά δεν έγινε.
Όπως είπε και η μαμά,
είναι δική σου απόφαση.
Μερικές φορές, όμως, οι αποφάσεις παίρνονται για σένα.
Και μερικές φορές, παίρνεις εσύ την απόφαση για σένα.
Γεια, Κάπερνικ. Πάνω στην ώρα.
Μίλησα στον προπονητή Πάρκερ.
Θέλω να ξέρεις ότι λυπάμαι που δεν πέτυχε με το φούτμπολ.
Αλλά όπως σου είπα και την άνοιξη, το μπέιζμπολ είναι το μέλλον σου.
Λοιπόν, σε ποια σχολή θα πας; Αποφάσισες;
Και τι αποφάσισες;
Θα γίνω κουόρτερμπακ.
Είναι το μεγαλύτερο λάθος της ζωής σου. Θα με θυμηθείς.
Θα το μετανιώνεις.
Για πάντα.
Τι διάβολο σκέφτεσαι;
Σκεφτόμουν πως αυτό που είσαι στο ξεκίνημα δεν είναι αναγκαστικά αυτό που γίνεσαι.
Ο Μπίρντεν συνέχισε στο πρωτάθλημα των νέγρων για λίγες σεζόν
πριν περάσει σε ένα άλλο πάθος του. Την τέχνη.
Έγινε ένας από τους πιο επιδραστικούς καλλιτέχνες του 20ού αιώνα.
Με τα υπέροχα λαϊκά κολάζ του,
ανέδειξε τη σκληρή πραγματικότητα του βιώματος των μαύρων στην Αμερική.
Πολλοί τον ακολούθησαν.
Ήταν καλός στο μπέιζμπολ,
αλλά επειδή δεν πούλησε την ψυχή του, βρήκε την αληθινή του αγάπη.
Εγώ έπαιζα μπέιζμπολ επειδή ήμουν καλός σ' αυτό.
Το πάθος μου, η αγάπη μου, ήταν να είμαι κουόρτερμπακ.
ΛΥΚΕΙΟ ΤΖΟΝ ΠΙΤΜΑΝ - ΧΟΡΟΣ ΦΘΙΝΟΠΩΡΟΥ
Διάολε, δεν περίμενα να μου θυμώσουν όλοι τόσο.
Είχες τον πρώτο λαχνό και τον πέταξες.
Ο μπαμπάς μου λέει ότι κάνεις τεράστιο λάθος.
Αυτός δουλεύει σε βιντεοκλάμπ.
Ο Κάπερνικ εμφανίστηκε ως κορυφαία επιλογή για τις ομάδες του πρωταθλήματος το 2006.
Τώρα περιμένει μια υποτροφία για φούτμπολ που ίσως δεν έρθει ποτέ.
Πολλοί ξύνουν το κεφάλι τους με απορία γι' αυτό.
Τι ξέρουν αυτοί;
Εμπρός;
Αλήθεια;
Θα σας τον φωνάξω.
Κόλιν;
Μπέιζμπολ;
Υποτιτλισμός: Τατιάνα Ραπακούλια